ຊີເຣຍ ເພີ້ມການໂຈມຕີ ທາງອາກາດ ຕໍ່ເຂດ ພວກຕໍ່ຕ້ານຄວບຄຸມ ໃນເມືອງ Aleppo
ມີຜູ້ຄົນຈຳນວນນຶ່ງ ຮວມທັງພວກເດັກນ້ອຍ ໄດ້ເສຍຊີວິດ ໃນການໂຈມຕີທາງອາກາດ ຮອບຫລ້າສຸດ ຂອງລັດຖະບານຊີເຣຍ.
ການໂຈມຕີທາງອາກາດຢ່າງບໍ່ຂາດໄລຍະຕໍ່ເຂດຄວບຄຸມຂອງພວກຕໍ່ຕ້ານລັດຖະບານ ໃນເມືອງ Aleppo ທີ່ມີການແບ່ງແຍກ ໃນພາກເໜືອຂອງປະເທດຊີເຣຍ ຍັງດຳເນີນຢູ່ຕໍ່ມາໃນຕອນເຊົ້າຂອງວັນເສົາມື້ນີ້ໂດຍທີ່ຕຶກອາຄານຈຳນວນນຶ່ງໄດ້ຖືກທຳລາຍລົງໄປຈົນເຖິງຊັ້ນໃຕ້ພື້ນດິນ ກຸ່ມສິ້ງຊອມສິດທິມະນຸດ ໃນຊີເຣຍ ທີ່ມີສຳນັກງານຢູ່ອັງກິດ ກ່າວວ່າ ມີຜູ້ເສຍຊີວິດ ຢ່າງ ໜ້ອຍ 25 ຄົນໃນວັນເສົາມື້ນີ້ ໃນມື້ກ່ອນນັ້ນມີບໍ່ຕ່ຳກວ່າ 30 ຄົນຮວມທັງພວກເດັກນ້ອຍຫຼາຍຄົນ ມີລາຍງານວ່າ ໄດ້ຖືກຂ້າຕາຍໂດຍການໂຈມຕີທາງອາກາດຂອງຣັດເຊຍແລະ ລັດຖະບານຊີເຣຍ ພວກທີ່ເຫັນເຫດການ ກ່າວວ່າ ການໂຈມຕີທາງອາກາດ ທີ່ໄດ້ເພີ້ມທະວີຂຶ້ນເລີ້ມມາແຕ່ ຕອນແລງຂອງມື້ວັນພຸດ ຫລັງຈາກລັດຖະບານຊີເຣຍໄດ້ປະກາດກ່ຽວກັບການບຸກໂຈມຕີຄັ້ງໃໝ່ເພື່ອຍຶດເອົາເມືອງດັ່ງກ່າວທັງໝົດຄືນ ການໂຈມຕີໄດ້ມີຂຶ້ນຫຼັງຈາກສະຫະລັດ ລະຣັດເຊຍບໍ່ສາມາດກອບກູ້ການຢຸດຍິງທີ່ເຮັດໃຫ້ການສູ້ລົບກັນໄດ້ຍຸຕິເປັນເວລາເກືອບນຶ່ງອາທິດ ການໂຈມຕີທາງອາກາດຢ່າງໜັກແມ່ນແນເປົ້າໝາຍໃສ່ຄຸ້ມທີ່ປະຊາຊົນອາໄສຢູ່ແລະຕຶກອາຄານທີ່ໃຊ້ໂດຍກຸ່ມອາສາສະໝັກທີ່ຮູ້ກັນໃນຊື່ພວກໝວກເຫລັກຂາວ ເມືອງ Aleppo ຊຶ່ງເປັນເມືອງໃຫຍ່ສຸດ ອັນດັບສອງຂອງປະເທດ ໄດ້ຖືກແບ່ງອອກຈາກ ກັນ ໂດຍທະຫານຝ່າຍລັດຖະບານ ກຳລັງຂອງພວກຕໍ່ຕ້ານ ພວກອິສລາມຫົວຮຸນແຮງ ແລະພວກນັກລົບຊາວເຄີດ ນັບແຕ່ປີ 2012 ເປັນຕົ້ນມາ ສະມາຊິກຄົນນຶ່ງຂອງກຸ່ມປ້ອງກັນພົນລະເຮືອນຊີເຣຍ ກ່າວຕໍ່ອົງການຂ່າວເອພີວ່າ ການ ຖິ້ມລະເບີດຮອບໃໝ່ນີ້ ແມ່ນຮ້າຍແຮງທີ່ສຸດນັບແຕ່ສົງຄາມໄດ້ເລີ້ມຂຶ້ນ ລາວກ່າວວ່າ ການໂຈມຕີນີ້ ແມ່ນເພື່ອເປັນການຕອບໂຕ້ ຕໍ່ກຸ່ມ ທີ່ຮູ້ກັນໃນຊື່ ພວກໝວກເຫລັກຂາວ ທີ່ຫາກໍໄດ້ຮັບລາງວັນນາໆຊາດ “Right Livelihood Award” ເມື່ອວັນພະ ຫັດຜ່ານມາ ເພື່ອເປັນການຮັບຮູ້ຕໍ່ຄວາມພະຍາຍາມຂອງພວກເຂົາເຈົ້າ ໃນການຊ່ອຍກູ້ແລະສະໜອງການປິ່ນປົວພະຍາບານ ຕໍ່ພວກທີ່ໄດ້ຮັບບາດເຈັບ ຈາກການໂຈມຕີທາງອາກາດ ກຸ່ມດັ່ງກ່າວເວົ້າວ່າ ການບາດເຈັບລົ້ມຕາຍໂດຍເຕັມນັ້ນຍັງບໍ່ສາມາດຊັ່ງຊາເບິ່ງໄດ້ຍ້ອນ ການຖິ້ມລະເບີດຢ່າງໜັກ ໄດ້ຂັດຂວາງ ບໍ່ໃຫ້ພະນັກງານ ເຂົ້າໄປເຖິງຜູ້ທີ່ເຄາະຮ້າຍ ໃນການໂຈມຕີທາງອາກາດເທື່ອຫລ້າສຸດນີ້